Mira Prijedor

**Mira preduzeće za proizvodnju keksa i srodinh proizvoda a.d. Prijedor** (skraćeno Mira Prijedor ili samo Mira) jest bosanskohercegovačko preduzeće notirano na banjalučkoj berzi, koje se u sastavu Kraš-grupe bavi proizvodnjom keksa i srodnih proizvoda (čajnih peciva, punjenih čajnih peciva i vafel-proizvoda).

Mira Prijedor je najveća kompanija u Bosni i Hercegovini, koja se bavi proizvodnjom konditorskih proizvoda.

## Historija i razvoj 
Godine 1928. porodica Četić je u bosanksohercegovačkom gradu Prijedor osnovala preduzeće, koje se bavi proizvodnjom keksa i medenjaka s manufaktornom vrstom proizvodnje. To je bilo prvo prijedorsko preduzeće koje se bavi proizvodnjom keksa. Kasnije, Vid Četić je uveo vlastitu celofansku ambalažu, kako bi povečao proizvodnju preduzeća.

Tri godine nakon kraja Drugog svjetskog rata, 1948. preduzeće je preimenovano u "Mira Cikota" i počinje poslovati pod tim imenom.

Godine 1961. počela je druga faza izgradnje Mire Cikota, koja je završena četiri godina kasnije u prvoj polovini 1965.

Te iste godine počela je i rekonstrukcija građevinskog objekta pogona tjestnine, koji je namijenjen za proizvodnju vafel-proizvoda, koja je završena godinu dana kasnije 1962. Osim toga, u tom razdoblju nabavljena je i savremena oprema za proizvodnju.

Godine 1962. počela je izgradnja objekta za proizvodnju keksa, skladište sirovina i materijala, te za plinsku stanicu, koja je završena 1964. U tom razdoblju proširen je te uređen prostor za stručne službe.

Dvije godine kasnije, 1964. nabavljena je savremena oprema za proizvodnju keksa.

Godine 1965. i 1966. potpuno je završena izgradnja novog pogona time montažom dviju novih proizvodnih linija za keks i čajna peciva.

U oktobru 1967. Mira Cikota počela je poslovati u sastavu Radne organizacije "Josip Kraš" sa statusom samostalne organizacije udruženog rada, čime je Josip Kraš bio postao najveći proizvođač keksa i vafla na prostorima bivše Socijalističke federativne republike Jugoslavije.

Sedam godina kasnije, 1974. Mira Cikota dobila je status osnovne organizacije udruženog rada.

U daljem razdoblju između 1974. i 1991. rekonstruirani su objekti Mire Cikota, poboljšana je kvalifaciona struktura radnika i nabavljena savremenija oprema.

Godine 1991, nakon privrednih reformi Ante Markovića, Radnički savjet Josip Kraš-a d.o.o. Zagreb je osnovao preduzeće za proizvodnju keksa i srodnih proizvoda "Kraš - Mira Cikota" kao društvo s ograničenom odgovornošću (d.o.o.), te kao samostalni pravni subjekt.

Godinu dana kasnije, 1992, nakon početka rata u Bosni i Hercegovini, Mira Cikota preimenovana je u "Mira" i počinje poslovati kao samostalno preduzeće sa sjedištem u bosanskohercegovačkom gradu Prijedor.

Godine 2001, šest godina nakon kraja rata u Bosni i Hercegovini, Mira Prijedor je preregistrirana u akcionarsko društvo (a.d.) sa sjedištem u Prijedoru.

Mira Prijedor notirana je na banjalučkoj berzi 18. oktobra 2002, pored sarajevske berze SASE jedna od dvije u Bosni i Hercegovini, gdje je i danas notirana.

Jednu godinu kasnije, 2003. Kraš d.d. Zagreb, nasljednik Josip Kraša, postao je većinski vlasnik Mire Prijedor i tada kupio 75,67% dionica, koje su do tada bile u 100%-državnom vlasništvu. Time je Kraš nakon 11 godina ponovo postao vlasnik te bosanskohercegovačke kompanije.

## Vlasništvo 
Od 1928. do 1945. Mira Prijedor bila je u vlasništvu prijedorske porodice Čatić, nakon čega je od 1945. do 1967. Mira Prijedor bila u vlasništvu Vlade Jugoslavije. Godine 1967. Mira Prijedor ušla je u vlasništvo Josip Kraša, preduzeća za keks i srodnih proizvoda iz Zagreba. U vlasništvu te kompanije Mira Prijedor ostala je sve do početka rata u Bosni i Hercegovini, kada je Mira Prijedor dobila svoje sadašnje ime i postala samostalna kompanija u državnom vlasništvu. Godine 2003. Kraš je kupila 75,67% dionica Mire Prijedor i postala ponovo većinski vlasnik.

Od 18. oktobra 2002. Mira Prijedor notirana je na banjalučkoj berzi.

## Proizvodnja 
Godine 2009. Mira Prijedor proizvela je ukupno 5862 tona keksa i vafla, od čega je proizvodnja keksa iznosila 2002 tona (34,15%), a proizvodnja vafla 3860 tona (65,85%). što je u odnosu na 2012. manje za 4 tone ili 0,08%, kada je proizvedeno 5085 tona keksa i vafla. 2013. keksa je u Miri Prijedor proizvedeno 2542 tona keksa, što je u odnosu na prošlu godinu više za 391 tona ili 15,38%, kada je proizvedeno 2151 tona keksa. Godine 2013. Mira Prijedor proizvela je ukupno 2539 tona vafla, što prestavlja smanjenje za 15,59% u odnosu na 2012, kada je proizvedeno 2935 tona keksa.

## Organizacija 
Mira Prijedor organizirana je u dva dijela: upravu i generalnog direktora.

Uprava Mire Prijedor sastoji se od četiri člana i jednog predsjednika:
* Zorka Bubalo (predsjednica)
* Ankica Đurić (članica)
* Erna Hrnić (članica)
* Marica Vidaković (članica)
* Sead Bešić (član)
Generalna direktorica Mire Prijedor je Marica Vidaković, koja je također članica uprave te kompanije.

## Vanjski linkovi 
* Službeni sajt
* Profil Mire Prijedor na banjalučkoj berzi
* Prilog RTRS-a o pozitivnim rezultatima Mire Prijedor u 2014.

## Reference 
Kategorija:Kompanije u Bosni i Hercegovini